La regidora de Cultura, Festes i Cultura Popular, Asun Moll, es reunix amb la Federació de Falles I+E
05 de novembre 2019

![](/media/actualidad/PublishingImages/Noviembre 2019/99 WhatsApp Image 2019-11-04 at 22.00.37[76103].jpeg)  

La regidora de Cultura, Festes i Cultura Popular, Asun Moll, s’ha reunit a Sagunt amb la Federació de Falles I+E de València, una associació que agrupa a les falles més innovadores i experimentals, que fugen dels tòpics respectant la cultura i la tradició pròpies. Per primera volta s’han reunit fora de València i ha sigut Sagunt la ciutat escollida, ja que la falla El Mocador és membre d’esta federació des de l’any 2015.

La Federació de Falles I+E es va constituir com a tal al 2016, passant de cinc a deu comissions en l’últim exercici. La Federació participa de forma activa en reunions amb la Junta Central Fallera, comissions falleres, taules redones i publicacions.  

Asun Moll ha proposat **«fer un mapa o recorregut per totes les falles innovadores i experimentals de fora de València i fer un concurs, que podria gestionar la Diputació, per incloure totes les localitats i no únicament les de la ciutat de València».** Per a la regidora de Cultura, Festes i Cultura Popular **«les falles innovadores i experimentals són molt importants perquè aporten molta imaginació i creativitat, que són una de les essències de les festes falleres».​**  

*   [](http://www.facebook.com/sharer.php?u=https://aytosagunto.es/va/actualitat/la-regidora-de-cultura-festes-i-cultura-popular-asun-moll-es-reunix-amb-la-federacio-de-falles-i-e/ "Facebook")
*   [](http://twitter.com/share?url=https://aytosagunto.es/va/actualitat/la-regidora-de-cultura-festes-i-cultura-popular-asun-moll-es-reunix-amb-la-federacio-de-falles-i-e/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidora-de-cultura-festes-i-cultura-popular-asun-moll-es-reunix-amb-la-federacio-de-falles-i-e/ "Linked In")
*   [](mailto:?body=https://aytosagunto.es/va/actualitat/la-regidora-de-cultura-festes-i-cultura-popular-asun-moll-es-reunix-amb-la-federacio-de-falles-i-e/)